கிரகஸ்தம்
{{இந்து சமயம்}}
 
 '''கிரகஸ்தம்''' எனப்படும் '''இல்லறம்''' என்பது, ஒருவன் [[வர்ணாசிரம தர்மம்|வர்ணாசிரம தர்மத்தின்படி]],  [[பிரம்மச்சர்யம்]] என்ற நிலையைக் கடந்து  ஒரு பெண்னை திருமணம் செய்து கொண்டு நல்வழியில் பொருள் ஈட்டி [[கர்ம யோகம்]] மற்றும் [[பக்தி யோகம்]] வழியில் வாழ்க்கையை நடத்துவதாகும். இதுவே கிரகஸ்த தர்மத்தின் இலக்கணமாகும். பகவான் ஸ்ரீகிருஷ்ணர் [[பகவத் கீதை]]யில் [[வீடுபேறு]] அடைவதற்கு இல்லறமே நல்லறம் என்று கர்ம யோகம் எனும் தலைப்பில் விளக்கியுள்ளார். நன்மக்களை பெற்று தர்ம வழியில் ஈட்டிய பொருளை பயன்படுத்த வேண்டும்.&lt;ref&gt;S Radhakrishnan (1922), The Hindu Dharma, International Journal of Ethics, 33(1): 1-22&lt;/ref&gt;&lt;ref name=sgn&gt;{{cite book |title=Axiological approach to the Vedas|author=Sahebrao Genu Nigal|year=1986 |publisher=Northern Book Centre|isbn=81-85119-18-X|pages=110–114 |url=https://books.google.com/books?id=mMZzmB4duPoC&amp;q=vanaprastha&amp;pg=PA112 }}&lt;/ref&gt;&lt;ref name=mb&gt;{{cite book |title=Social and cultural history of ancient India|author=Manilal Bose|chapter=5. Grihastha Ashrama, Vanprastha and Sanyasa|year=1998|publisher=Concept Publishing Company |isbn= 81-7022-598-1|page= 68|chapter-url=https://books.google.com/books?id=t_PpdZosif4C&amp;q=vanaprastha&amp;pg=PA68 }}&lt;/ref&gt;
 
 == கிரகஸ்த தர்ம கடமைகள் ==
 இல்லற வாழ்வில் ஈடுபடுபவன் அறவழியில் பணம் ஈட்டி, இல்லறத்தை நல்லறமாக நடத்த வேண்டும். மேலும் [[தவம்]], [[யாகம்]], [[யக்ஞம்]], [[தானம்]], [[அகிம்சை]], பொருமை ஆகிய நற்பண்புகளை இல்லற தர்மத்தில் கடைபிடிக்க வேண்டும். இல்லறத்தார்கள் பஞ்ச மகாயக்ஞங்கள் எனும் [[கர்மங்கள்]] செய்வது சிறந்தது என [[இந்து சமயம்|இந்து சமய]] வேத வேதாந்த சாத்திரங்கள் கூறுகிறது. [[யக்ஞம்]] ஐந்து வகைப்படும்.
 
 1. தேவ / பிரம்ம யக்ஞம்:- வேத மந்திரங்களினால் [[வேள்வி]]கள் வளர்த்து தேவர்களுக்கு ஹவிஸ் அளித்து மகிழ்விப்பதே தேவ அல்லது பிரம்ம யக்ஞம் எனப்படும்.
 
 2. ரிஷி / முனி யக்ஞம்:-  [[உபநிடதம்|உபநிடதங்கள்]],  [[பிரம்ம சூத்திரம்]], [[பகவத் கீதை]],  இதிகாசங்கள்,  [[சைவத் திருமுறைகள்|திருமுறை]]கள்,  [[திருக்குறள்]] போன்ற தெய்வீக நூல்களை கேட்டல், படித்தல் மற்றும் படித்தவைகளை மீண்டும் மீண்டும் மனதால் சிந்தித்தலே ரிஷி யக்ஞம் / முனி யக்ஞம் ஆகும்.
 
 3. பித்ரு யக்ஞம்:-  [[நீத்தார் வழிபாடு|நீத்தார் வழிபாட்டின்]] மூலம் தமது மூதாதைர்களுக்கு சிரார்த்தம்,  திதி,  தர்ப்பணம் கொடுப்பதின் மூலம் இறந்த முன்னோர்களை மகிழ்விப்பது.
 
 4. மனுஸ்ய யக்ஞம்:-  வீட்டிற்கு வரும் விருந்தினர்களுக்கு அமுது படைத்து [[விருந்தோம்பல்|விருந்தோம்புவது]].
 
 5. பூத யக்ஞம்:-  பசு, காகம் முதலிய விலங்குகளுக்கு உணவு படைத்தல்.
 
 இல்லற தர்மத்தில் இருந்தாலும்,  பகவானிடம் [[பக்தி யோகம்|பக்தி]] செலுத்த வேண்டும். படைக்கப்பட்ட பொருள்கள் எல்லாம் ஒரு காலாத்தில் அழியும் தன்மை உடையதோ அவ்வாறே கண்ணுக்குப் புலப்படாத [[சொர்க்கம்]] முதலிய லோகங்களும் அழியும் தன்மை உடையது என்று இல்லறத்தான் அறிந்து அதன்படி வாழ வேண்டும்.
 
 உடல் மற்றும் வீடு போன்ற பொருட்களில் “ நான் - எனது ” (அகங்காரம் - மமகாரம்) என்ற கர்வம் இன்றி வாழ வேண்டும். பொறுப்புணர்வு கொண்ட  மகன்களிடம், குடும்பப் பொறுப்புகளை ஒப்படைத்து விட்டு, கிரகஸ்தன் (இல்லறத்தான்), தன் மனைவியை மகன்களிடம் ஒப்படைத்துவிட்டு அல்லது தன்னுடன் அழைத்துக் கொண்டு [[வனப் பிரஸ்தம்|வனப் பிரஸ்த ஆசிரம]] (காட்டில் வாழ்தல்) தர்மத்தை ஏற்றுக் கொண்டு, பின்பு [[சந்நியாசம்|சந்நியாச தர்மத்தை]] ஏற்கவேண்டும்.
 
 == இவற்றையும் காண்க ==
 * [[வானப்பிரஸ்தம்]]
 * [[சந்நியாசம்]]
 *[[பிரம்மச்சர்யம்]]
 
 == உதவி நூல் ==
 * மனு தரும சாத்திரம், மூன்றாவது அத்தியாயம், சுலோகம் 67 முதல் 149 முடிய.
 
 == வெளி இணைப்புகள் ==
 * ஆதிசங்கரரின் வேதாந்த சூத்திரங்கள், தொகுதி 1 [http://sacred-texts.com/hin/sbe34/index.htm]
 * ஆதிசங்கரரின் வேதாந்த சூத்திரங்கள், தொகுதி 2 [http://sacred-texts.com/hin/sbe34/index.htm]
 
 ==மேற்கோள்கள்==
 {{reflist}}
 [[பகுப்பு:இந்து மெய்யியல் கருத்துருக்கள்]]